《朱光禄可大倚舟河上携公子过访对酒话别》
明代·于慎行

兰桡几日倚江关，命驾相过水竹间。星聚陈荀聊对酒，春深黄绮暂还山。

分携易下中年泪，落魄难销烈士颜。愁杀城南新柳色，依依青眼若为攀。

作者简介：（1545—1607）明山东东阿人，字可远，更字无垢。于慎思弟。隆庆二年进士。万历初历修撰、日讲官，以论张居正“夺情”，触其怒。以疾归。居正死后复起。时居正家被抄没，慎行劝任其事者应念居正母及诸子颠沛可伤。累迁礼部尚书。明习典制，诸大礼多所裁定。以请神宗早立太子，去官家居十余年。万历三十五年，廷推阁臣，以太子少保兼东阁大学士，入参机务，以病不能任职。旋卒，谥文定。学问贯穿百家，通晓掌故。与冯琦并为一时文学之冠。有《谷城山馆诗文集》。